ཡང་གཞན་ཞིག་ནི།སློང་མ་བ་ཁ་ཤས་ཕར་བལྟས་ན་དབང་པོ་སྐྱོན་ཅན་ཡིན་པ་ལྟར་ཡོད་ལ།མི་རྣམས་ཀྱང་གདུང་བ་སྐྱེས་ནས་དངུལ་ཕངས་མེད་སྟེར་གྱི་ཡོད།མི་རིང་བའི་གོང་དུ།མི་ཞིག་གིས་ཀྲེ་ཅང་ཝིན་ལིན་ནས་སྣང་ཚུལ་འདི་ལྟ་བུ་ཞིག་མཐོང་།བལྟས་ཚོད་ཀྱིས་རྐང་པ་རྩ་ནས་ཞ་བོ་ཡིན་པའི་དབང་པོ་སྐྱོན་ཅན་ཞིག་གིས་ལག་ཏུ་སློང་སྒམ་བཟུང་ཞིང་།ལྭ་བ་རྩབ་རལ་ཏུ་གྱུར་བ་གྱོན་ནས་ས་རུ་བསྣར་ཐོགགཟུགས་པོ་ལག་ཟུང་གིས་དྲུད་བཞིན་སློང་མོ་བྱེད་བཞིན་ཡོད་མོད།མི་ཚོགས་ཉུང་ས་ཞིག་ཏུ་སླེབས་རྗེས་ཧོབ་སྟེ་སར་ཙོག་ནས།རྒྱབ་ཀྱི་གྱོན་གོས་རལ་པོ་ཕུད།མགོ་ནས་རྐང་པའི་བར་གྱི་རྫུན་ཆས་ཕྱིས་རྗེས་མི་དཀྱུས་མ་ནང་བཞིན་ཡར་ལངས་ཏེ་ལྡེམ་མྱུར་དོད་པས་ཕྱིན་སོང་ལ།གོ་རིམ་ཆ་ཚང་མཐོང་མཁན་དེའང་ཧ་ལས་ཧང་སངས་སུ་བཅུག་འདུག